Referees : Bernard Vassallo, Kamil Dworniczak, Daniela Torok Gżira Athleta wkoll ħadu post fil-play-offs meta kisbu l-ħames rebħa tal-kampjonat kontra Bupa Luxol 89-73. Minkejja distakk finali ta' 16 -il punt, il-partita kienet bilanċjata għal ħin twil u kienet biss run fl-aħħar taqsima li fetħet vantaġġ sostanzjali favur Athleta li baqgħu sejrin biex ħadu r-rebħa. Luxol kellhom l-aqwa bidu tal-partita fejn għamlu run ta' 11-2 wara li bdew il-partita bi trippla ta' Jean Paul Schembri u komplew bil-punti ta' Kyree Elder, Stefan Cappello u Arsenio Arrington. Athleta wieġbu bi trippla ta' Dylan Causwell u l-punti ta' Francesco Mifsud Bonnici u Nathan Xuereb però Luxol kabbru l-vantaġġ għal 11 -il punt wara trippla ta' Cappello. Trippla fuq kull naħa minn Matthew Gouder u Elder għalqet l-ewwel taqsima b'vantaġġ ta' 10 punti għal Luxol 24-14. Luxol komplew bl-ewwel ħames punti tat-tieni perjodu biex żiedu l-vantaġġ għal 15 -il punt 29-19. Hawn waslet l-ewwel reazzjoni minn Athleta bid-dħul tal-Amerikan David Labossiere fejn għamlu run ta' 12-2 biex naqqsu d-distakk għal 5 punti. Huma komplew bit-trippli ta' Gouder u u l-punti ta' Labossiere u Mifsud Bonnici u waslu sa' punt 'l bogħod, liema distakk inżamm sal-intervall bil-Luxol fuq quddiem 45-44. Fit-tielet sessjoni, Athleta rnexxielhom jieħdu l-vantaġġ bil-punti ta' Mifsud Bonnici qabel ma trippla ta' Elder reġgħat poġġiet lil Luxol minn fuq. Għal darbtejn, Luxol żammew vantaġġ minimu però trippla ta' Dedrain Parmer flimkien ma' Xuereb u Causwell raw lill-Athleta jispiċċaw it-tielet sessjoni fuq quddiem 67-65. Fl-aħħar perjodu, Luxol żammew il-pass minkejja trippla ta' Mifsud Bonnici u kienu għadhom 4 minn taħt 70-74. Hawn Athleta kellhom run ta' 13-0 li bdiet bi trippla ta' Xuereb li kellhu aktar punti flimkien ma' Gouder u Mifsud Bonnici u kienet biżżejjed biex jikkontrollaw l-aħħar sforzi ta' Luxol u joħorġu rebbieħa 89-73. Referees : Bernard Vassallo, Kamil Dworniczak, Malek Hraisha Basket ta' Bryon Jefferson fl-aħħar tlett sekondi ta r-rebħa lil Starlites GIG kontra Hibernians fi tmiem ta' partita kumbattuta li rathom iżommhu l-imbattibilita tagħhom. Fl-ewwel round basket biss kien fired liż-żewġ timijiet fi tmiem il-partita (82-80) u fit-tieni darba id-distakk niżel għal punt. Starlites għadhom mingħajr Ian Felice Pace fil-waqt li Hibs kienu mingħajr Marco Matijevic u Matthew Attard. Kienu Hibs li għamlu l-ewwel sitt punti tal-partita minn David Bugeja, Nikola Vasovic u l-Amerikan Mason Vires. Starlites ġew lura u wieġbu bi 8 punti konsekuttivi minn Alec Felice Pace u Travis McConico. Hibs reġgħu marru minn fuq iżda basket u trippla ta' Robert Ahearn raw lil Starlites itemmu l-ewwel taqsima 13-12 minn fuq. Fit-tieni perjodu, Starlites bdew bil-mod jibnu vantaġġ żgħir b'Jefferson jidħol aktar fix-xena wara taqsima kwieta. Għall-Pawlisti kien hemm risposta minn Vires flimkien ma' Luke Farrugia però punti ta' Felice Pace u McConoco raw lil Starlites jiftħu vantaġġ ta' 9 punti 31-22. Hibs kellhom risposta minn Ivan Demcesen u Bugeja qabel ma Starlites għamlu break qasir ta' 7-0 bi trippla ta' Felice Pace u marru 12 minn fuq. Dan il-vantaġġ però niżel għal 4 hekk kif qabel l-intervall, Hibs kellhom 8 punti mingħajr risposta għal skor ta' 42-38. Il-ftuħ tat-tielet taqsima kien missielet biż-żewġ timijiet jirrispondu lil xulxin. Punti ta' Vires, Anton Axiaq u trippa ta' Nikola Vasovic raw lil Hibs jaslu sa' basket 'l bogħod. Starlites irkupraw bi break ta' 9-3 u reġgħu marru 8 minn fuq però għal darb'oħra Hibs kisbu punti konsekuttivi qabel tmiem is-sessjoni għal skor ta' 63-61. Fl-aħħar taqsima, Hibs marru fuq quddiem bil-baskets ta' Bugeja iżda ma tantx damu hekk kif Starlites kellhom tripppla minn Matthew Scerri u baskets ta' Jack Zammit u Jefferson. Il-partita baqgħet missielta u l-ebda team ma rnexxielhu jiftaħ vantaġġ sostanzjali. Fl-aħħar ħinijiet ġara minn kollox hekk kif Starlites marru 4 minn fuq wara punti minn McConico u Felice Pace. Hibs però ma ċedewx u trippla u żewġ free-throws ta' Vires tawhom il-vantaġġ fl-aħħar tlett sekondi. Paul Ferrante għajat l-aħħar time-out, il-ballun ta' Scerri wasal għand Jefferson li dar u xxutja u l-ballun daħal fil-basket eżatt mal-ħorn finali biex Starlites ħadu rebħa drammatika 87-86. Mellieħa: A. Schembri, M. Falzon 2, V. Jandric 7, M. Fabri, I. Bonett 17, M. G. Montaldo, K. Skrabec, J. Brooks 6, M. Azzopardi 8, P. Shoults 14. Referees: Bernard Vassallo, Vladimir Nikolic, Kamil Dworniczak Depiro kisbu rebħa mportanti kontra Mellieħa Libertas f'konfront dirett għal post fil-play-offs biex issa Mellieħa huma barra mill-ġlieda għal post mal-ewwel erbgħa. Ir-rebħa mmaturat wara l-intervall fejn Mellieħa kienu basket minn fuq però sofrew run kontrijhom li rat lil Depiro jieħdu vantaġġ tajjeb. Mellieħa kellhom lura lil Vukassin Jandric u Peter Shoults u Depiro rkupraw lil Daniel Farrugia. Mellieħa fetħu bil-punti ta' Shoults fosthom trippla li rathom imorru fuq quddiem u wara risposta ta' Depiro minn TJ Atwood u Andy Attard, trippla ta' Isaac Bonett għamlet l-iskor 8-6 favurhom. Depiro kellhom mument tajjeb bit-trippli minn Nicholas Grech u Miguel Brincat biex marru 5 minn fuq 16-11 qabel ma Jandric wieġeb bi trippla għal Mellieħa flimkien mal-Amerikan Julius Brooks. Basket fl-aħħar attakk minn Adam Chomo poġġa lil Depiro fuq quddiem 20-18 fi tmiem l-ewwel sessjoni. Fit-tieni sessjoni l-punti naqsu fuq iż-żewġ naħat. Depiro bdew bl-ewwel sitta minn Atwood, Farrugia u Kieron Caruana. Hawn Mellieħa wieġbu b'run ta' 12-0 bil-punti minn Mirko Azzopardi, Jandric u Brooks biex marru minn fuq 30-26 qabel ma Atwood għamel l-aħħar basket għal Depiro għal skor ta' 28-30. Wara l-intervall kien hemm bidu mill-aqwa għal Depiro li għamlu run ta' 14-2 b'żewġ trippli ta' Caruana flimkien mal-punti ta' Atwood u Cliff Thomas biex marru 10 minn fuq 42-32. Mellieħa kellhom risposta minn Shoults però Depiro kabbru l-vantaġġ wara trippla ta' Miguel Brincat flimkien ma' Farrugia u Atwood għal skor ta' 49-39. Fl-aħħar sessjoni kien hemm punti fuq kull naħa b'Isaac Bonett ikollhu trippla għal Mellieħa. Depiro għamlu run oħra ta' 9-0 bi trippla ta' Caruana biex fetħu vantaġġ ta' 18 -il punt 66-48. Azzopardi kiseb l-aħħar punti ta' Mellieħa però l-vantaġġ ta' Depiro baqa' komdu u huma kkontrollaw sat-tmiem u ħarġu rebbieħa 72-54. Aħbarijiet oħra Mill-Bank of Valletta knock-out tat-tieni diviżjoni, se jkunu Hibernians u Fusion li se jikkontestaw il-finali li se tintlagħab il-Ħadd 11 t'April. Dan wara li fis-semifinali għelbu lil Depiro u Mellieħa rispettivament. Hibs għelbu lil Depiro 91-56 u Fusion għelbu lil Mellieħa 86-79. Starlites Mazars huma r-rebbieħa tal-kampjonat St. James Hospital ta' taħt is-sittax -il sena tal-irġiel. Huma kienu rebħu l-ewwel finali 53-49 iżda sofrew ir-rimonta ta' Gżira Athleta fit-tieni finali fejn Athleta ħarġu rebbieħa 75-53. B'hekk kien hemm bżonn it-tielet finali li saret ġurnata wara u hawn Starlites taħt it-tmexxija tal-coach Sandro Farrugia ħarġu rebbieħa 61-45 biex rebħu l-kampjonat. Fi tmiem il-partita, l-President tal-MBA Paul Sultana ppreżenta t-trofew lil captain ta' Starlites Mazars Isaac Azzopardi Ikkummenta //= $special ?>